《雪楼程御史次方山房韵见寄用韵答赋三首 其二》
宋代·何梦桂

青楼有蛾眉，翳袖渺独处。日暮赋摽梅，愧我求彼士。

谁家操孤鸾，感此中夜起。明河落天西，玉绳低欲轾。

结言藉媒劳，恩重报无地。明珠在罗襦，谁能谅心事。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。